Jan Hendrik - www.madelieblog1.com
Jan Hendrik van der Westhuizen op sy beste
Jan Hendrik van der Westhuizen: Franse flair met ‘n Suid-Afrikaanse kleur
“Jan, my Franse kosverhaal”, vertel die storie van Jan Hendrik, die boerseun van Middelburg, en sy kos reis vanaf Mpumalanga tot in Nice Frankryk, waar sy restaurant “Jan”, so suksesvol is dat dit onlangs met ‘n Michelinster beloon is – ‘n eerste vir ‘n Suid-Afrikaner.
Vir ‘n Afrikaanse boerseun om soveel sukses te behaal in ‘n Europese land, en dan nog Frankryk ook, die middelpunt van die kosbedryf, verg “guts”. Waarmee Jan Hendrik duidelik met emmersvol gesëen is.
Wanneer mens die boek deurblaai, is dit nogal interessant om op te merk hoeveel van sy moederland hy werklik behou het. Nartjie panacotta, gaan jy sekerlik nie baie in Europa te ete kry nie, so ook nie biltong en tjipsbroodjies nie. Sy croquembouche, sit hy aan mekaar met ‘n melktertvulsel so reg uit ‘n boerekombuis. Madeleines, so tipies Frans soos ‘n stylvolle mademoiselle, geur hy met boegoe van alle dinge.
Jan Hendrik gee by elke resep ‘n aanduiding van die moeilikheidsgraad van die gereg. Heelwat van hulle is gemerk as “maklik”, wat hoop gee vir ons “mere mortals”.
Dus ‘n wonderlike kookboek om te besit en te gebruik. Soveel ander boeke koop mens net om ongebruik op die rak te bly staan. Hierdie ene motiveer mens egter, om soveel as moontlik geregte daaruit te (probeer ?) maak.
Die boek kos R403,00 by Exclusive Books.
Ek het solank twee van die resepte uitprobeer. Onverbeterlik lekker was die resultaat! Probeer gerus – hier is die resepte:
Mini onderstebo vy en bloukaas tertjies (mini-tarte tatins)
4 medium-grootte ryp vye
Voorverhit oond tot 180° C
Sny stingels en onderkante van vye af, en halveer horisontaal
Smelt suiker en heuning saam met ‘n titsel water oor stadige hitte tot dit begin karameliseer
Sny die skilferkorsdeeg in sirkels so groot soos ‘n medium muffinpanholte
Spuit of smeer die muffinpannetjie
Verdeel die suikermengsel eweredig tussen die holtes
Bedek met ‘n halwe vy
Bedek die vy met ‘n skilferkorssirkel en vou dit om na binne asof jy dit met ‘n kombers toemaak
Bak vir so 20 minute tot die deeg goud-bruin is
Laat staan vir 5 minute in die pan
Verwyder die tertjies versigtig met ‘n lepel uit die pan en plaas dit met die deeg onder op ‘n bak of hout bord
Breek stukkies bloukaas oor en bedien warm of koud
Indien warm, plaas tertjies vir so 5 minute in die oond totdat die kaas gesmelt het
310g botter, gesmelt
skil van 5 suurlemoene en sap van 1
60ml papawersaad (poppyseed)
Spuit 2 ronde koekpanne met kleefwerende kossproei
Klop die eiers en die suiker saam tot lig en donsig
Sif die meel en bakpoeier saam en vou by die eiermengsel in. Meng deeglik
Meng die gesmelte botter, olyfolie, suurlemoenskil en sap en laat staan dit vir ‘n paar minute voor jy dit by die meelmengsel invou
Meng tot glad en voeg dan die papawersaad by
Verdeel die beslag gelykop tussen die twee panne
Bak vir so 25 minute of tot gaar en goudbruin
Laat afkoel en haal uit pan
± 250ml versiersuiker
Meng die roomkaas en die sap van die suurlemoen
Sif die versiersuiker bietjie-bietjie by tot die verlengde styfheid verkry is
Smeer oor die koek
Versier met stukkies suurlemoenskil
Dit is ‘n baie groot koek – ek het die een laag gevries. Jan-Hendrik, gebruik eintlik die koek as basis vir ‘n kaaskoek, maar dit is net so lekker op sy eie as ‘n grootkoek.